Dersom ingen har noe å innvende, vil jeg etterkomme anmodningen.
Fungerende president vil anmode sekretæren for det forrige storting, Tor-Arne Strøm, om midlertidig å fungere som sekretær.
Fungerende president foreslår at den sist benyttede forretningsorden blir gjort gjeldende. – Det anses vedtatt. Det foreligger en rekke permisjonssøknader: – fra representantene Tove Linnea Brandvik, Håkon Haugli, Line Henriette Hjemdal, Ketil Solvik-Olsen, Michael Tetzschner og Anne Tingelstad Wøien om permisjon i tiden fra og med 1. oktober til og med 14. oktober – alle for å delta i De forente nasjoners 66. ordinære generalforsamling i New York – fra representanten Henning Skumsvoll om permisjon i tiden fra og med 1. oktober til og med 11. november for å delta i sjefskurs ved Forsvarets høgskole – fra Arbeiderpartiets stortingsgruppe om sykepermisjon for representanten Gunn Olsen fra og med 1. oktober og inntil videre – fra Fremskrittspartiets stortingsgruppe om sykepermisjon for representanten Per Sandberg fra og med 1. oktober og inntil videre – fra representanten Arve Kambe om foreldrepermisjon i tiden fra og med 1. oktober til og med 21. oktober – fra representanten Hilde Magnusson om velferdspermisjon i tiden fra og med 1. oktober og inntil videre – fra representanten Irene Johansen om velferdspermisjon i tiden fra og med 1. oktober til og med 6. oktober – fra representanten Lise Christoffersen om permisjon i tiden fra og med 1. oktober til og med 7. oktober, fra representantene Karin Andersen, Sylvi Graham, Geir Pollestad, Anette Trettebergstuen, Øyvind Vaksdal og Karin S. Woldseth om permisjon i tiden fra og med 3. oktober til og med 7. oktober og fra representanten Ingjerd Schou om permisjon i tiden fra og med 4. oktober til og med 7. oktober – alle for å delta i Europarådets parlamentariske forsamlings 2011-sesjon, 4. del, i Strasbourg – fra henholdsvis representanten Ine M. Eriksen Søreide om permisjon 3. oktober og fra representanten Svein Roald Hansen om permisjon 3. og 4. oktober – begge for å delta i møte i COSAC i Warszawa Disse søknadene foreslås behandlet straks og innvilget. – Det anses vedtatt. Første vararepresentant for Hedmark fylke, Frøydis Elisabeth Sund, befinner seg for tiden utenlands og er av den grunn forhindret fra å møte i Stortinget under representanten Karin Andersens permisjon. Fra første vararepresentant for henholdsvis Buskerud fylke, Kjell Børre Hansen, for Hordaland fylke, Torill Vebenstad, og for Rogaland fylke, Tina Bru, foreligger søknad om fritak for å møte i Stortinget under henholdsvis representanten Lise Christoffersens permisjon fra 1. til 6. oktober, Tove Linnea Brandviks permisjon fra 1. til 3. oktober og Arve Kambes permisjon i tiden 1.–4. oktober, av velferdsgrunner. Etter forslag fra presidenten ble enstemmig besluttet: 1. Søknadene behandles straks og innvilges. 2. Følgende vararepresentanter innkalles for å møte i permisjonstiden: For Vest-Agder fylke: Tor Sigbjørn Utsogn fra 1. oktober til 11. november For Akershus fylke: Bente Stein Mathisen fra 3. til 6. oktober For Buskerud fylke: Nina Mjøberg fra 1. til 6. oktober For Hedmark fylke: Farahnaz Bahrami fra 3. til 6. oktober og Torbjørn Dybsand fra 3. til 6. oktober For Hordaland fylke: Roald Aga Haug fra og med 1. oktober og inntil videre, Torkil Åmland fra 3. til 6. oktober, Torill Vebenstad fra 4. til 12. oktober og Rune Bakervik fra 1. til 3. oktober For Oppland fylke: Johannes Rindal fra 1. til 12. oktober For Oslo: Afshan Rafiq fra 1. til 12. oktober, Karin Yrvin fra 1. til 12. oktober og Kristin Vinje 3. oktober For Rogaland fylke: Terje Halleland fra 1. til 12. oktober, Marit Amundsen fra 3. til 6. oktober, Arne Bergsvåg fra 3. til 6. oktober, Tina Bru fra 6. til 21. oktober og Magnus Skretting fra 1. til 4. oktober For Telemark fylke: Lene Vågslid fra og med 1. oktober og inntil videre For Sør-Trøndelag fylke: Siv Aida Rui Skattem fra og med 1. oktober og inntil videre For Østfold fylke: Stein Erik Lauvås fra 1. til 4. oktober, Kari Agerup fra 3. til 4. oktober, Tage Pettersen fra 4. til 6. oktober og John Thune fra 1. til 12. oktober
Tor Sigbjørn Utsogn, Nina Mjøberg, Roald Aga Haug, Rune Bakervik, Johannes Rindal, Afshan Rafiq, Karin Yrvin, Terje Halleland, Magnus Skretting, Lene Vågslid og Stein Erik Lauvås er til stede og vil ta sete.
Det skal så foretas valg av presidenter og sekretærer. Valget vil bli gjennomført i tråd med Stortingets forretningsordens § 4 andre ledd. Fungerende president vil foreslå at vi stemmer på vanlig måte uten bruk av stemmesedler. – Det anses vedtatt. Fungerende president ber om forslag på Stortingets president.
Jeg tillater meg å foreslå Dag Terje Andersen.
Dag Terje Andersen er foreslått valgt til Stortingets president. – Andre forslag foreligger ikke.
Presidenten ber så om forslag på Stortingets første visepresident.
Jeg foreslår Øyvind Korsberg.
Øyvind Korsberg er foreslått valgt til Stortingets første visepresident. – Andre forslag foreligger ikke.
Presidenten ber så om forslag på Stortingets andre visepresident.
Jeg tillater meg å foreslå Per-Kristian Foss.
Per-Kristian Foss er foreslått valgt til Stortingets andre visepresident. – Andre forslag foreligger ikke.
Presidenten ber så om forslag på Stortingets tredje visepresident.
Jeg tillater meg å foreslå Marit Nybakk.
Marit Nybakk er foreslått valgt til Stortingets tredje visepresident. – Andre forslag foreligger ikke.
Presidenten ber så om forslag på Stortingets fjerde visepresident.
Jeg har gleden av å foreslå Akhtar Chaudhry.
Akhtar Chaudhry er foreslått valgt til Stortingets fjerde visepresident. – Andre forslag foreligger ikke.
Presidenten ber så om forslag på Stortingets femte visepresident.
Jeg har gleden av å foreslå Dagfinn Høybråten.
Dagfinn Høybråten er foreslått valgt til Stortingets femte visepresident. – Andre forslag foreligger ikke.
Det skal så velges sekretær og visesekretær i Stortinget. Presidenten ber om forslag på sekretær.
Jeg foreslår Tor-Arne Strøm.
Tor-Arne Strøm er foreslått valgt til Stortingets sekretær. – Andre forslag foreligger ikke.
Presidenten ber så om forslag på visesekretær.
Jeg foreslår Karin S. Woldseth.
Karin S. Woldseth er foreslått som visesekretær. – Andre forslag foreligger ikke.
Norges 156. storting erklæres herved lovlig konstituert. Presidenten foreslår at underretning om dette sendes Hans Majestet Kongen gjennom regjeringens sjef, for at denne kan innhente Kongens bestemmelse om tiden for Stortingets åpning. – Det anses vedtatt. Tidspunktet vil bli kunngjort senere. Presidenten ber om bemyndigelse til, etter at Stortinget er erklært åpnet, og etter at trontalen og beretningen om rikets tilstand er overlevert, å utbringe det sedvanlige ønske for Kongen og fedrelandet – og anser denne bemyndigelse for gitt. Presidenten ber videre om Stortingets bemyndigelse til å oppnevne en deputasjon på sju representanter til å motta Hans Majestet Kongen ved Stortingets åpning. Denne bemyndigelse anses for gitt. Som deputasjon oppnevnes representantene Ingjerd Schou, leder, Jon Jæger Gåsvatn, Thor Erik Forsberg, Wenche Olsen, Vigdis Giltun, Freddy de Ruiter og Ingebjørg Godskesen. I anledning av Stortingets høytidelige åpning har Oslo biskop innbudt Stortingets representanter til gudstjeneste i Oslo domkirke mandag 3. oktober kl. 17. Ønsker noen ordet før møtet heves? – Møtet er hevet.